Source: https://civilkontroll.com/az-autohitelekre-is-vonatkozik-a-kuria-hatarozata/
Timestamp: 2019-09-17 02:23:52+00:00

Document:
AZ AUTÓHITELEKRE IS VONATKOZIK A KÚRIA HATÁROZATA - Nemzeti Civil KontrollNemzeti Civil Kontroll
A lakáshitelek mellett az autóhitelekre is vonatkozik a Kúria múlt heti jogegységi határozata. Elemzők szerint azzal, hogy a legfőbb bírói fórum tisztességtelennek mondta ki az árfolyamrés használatát, több tízezer forint járhat vissza az autótulajdonosoknak.
De nekik is azt javasolják, hogy várják meg a kormány törvénytervezetét. A devizahitelesekről tárgyalt a bankszövetséggel a nemzetgazdasági miniszter.
Micskei Lajos elemző szerint néhány tízezer forintot kaphatnak vissza az autótulajdonosok amiatt, hogy a Kúria jogegységi határozatában tisztességtelennek minősítette az árfolyamrést. A szakember azonban úgy számol, hogy további tízezreket jelenthet az is, ha be lehet bizonyítani, hogy a bank tisztességtelenül módosította egyoldalúan a szerződést.
A Kúria polgári kollégiumának vezetője is azt mondja: a jogegységi döntés, amelyben kimondták a bankok tisztességtelen gyakorlatát, nemcsak a lakás, hanem az autóhitelekre is vonatkozik. De arra figyelmeztet, ahogy a lakáshiteleseknek, úgy az autótulajdonosoknak sem jár vissza automatikusan a pénz.
Az autóhitelekre is vonatkozik a Kúria határozata.
„A bankok majd eldöntik, hogy ezt ők maguk átszámolják és ezt felajánlják-e a fogyasztók számára. Feltehetően igen, hiszen a bankoknak is érdeke a perek elkerülése, mint ahogy a fogyasztóknak is, illetőleg mindkét fél, úgy gondolom, hogy várja a jogalkotói lépéseket” – mondta el Wellmann György.
A nemzetgazdasági miniszter egyeztetett újra a bankszövetséggel a Kúria döntése után kialakult helyzetről. Varga Mihály a Reuters hírügynökségnek adott interjúban azt mondta: a kormány olyan javaslatot szeretne, amely nem veszélyezteti a bankrendszer működését, de jó megoldást jelent a devizahitelesek problémájára.

References: KÚRIA 
 Kúria 
 Kúria 
 Kúria 
 Kúria 
 Kúria